Diari Oficial de la Generalitat Valenciana


Sumari del DOGV 7700, del 19-01-2016 (2016/38)

RESOLUCIÓ de 16 de novembre de 2015, de la Direcció General d'Indústria i Energia, per la qual s'atorga autorització administrativa per a la modificació, per ampliació de la capacitat de transformació, de les instal·lacions elèctriques de distribució de la subestació transformadora 220/20 kV, denominada ST Benicull, titularitat d'Iberdrola Distribució Elèctrica, SA, Unipersonal, ubicada al terme municipal de Benicull de Xúquer, província de València, i s'aprova el projecte tècnic d'execució de l'ampliació i de part del sistema de 20 kV. Expedient número ATASCT/2012/51/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7700

Data del DOGV
:   19-01-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/38


Data del document
:   16-11-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Benicull de Xúquer
    * empresa privada

RESOLUCIÓ de 16 de novembre de 2015, de la Direcció General d'Indústria i Energia, per la qual s'atorga autorització administrativa per a la modificació, per ampliació de la capacitat de transformació, de les instal·lacions elèctriques de distribució de la subestació transformadora 220/20 kV, denominada ST Benicull, titularitat d'Iberdrola Distribució Elèctrica, SA, Unipersonal, ubicada al terme municipal de Benicull de Xúquer, província de València, i s'aprova el projecte tècnic d'execució de l'ampliació i de part del sistema de 20 kV. Expedient número ATASCT/2012/51/46. [2016/38]  
  
Antecedents de fet  
Amb data 16 de març de 2012, Iberdrola Distribució Elèctrica, SA, Unipersonal, a través de representant degudament acreditat, va presentar davant del llavors Servei Territorial d'Energia de València, imprès normalitzat sol·licitant:  
- Autorització administrativa per a la modificació, per ampliació de les instal·lacions de distribució elèctrica de la subestació transformadora de 220/20 kV, denominada ST Benicull  
- Aprovació del projecte tècnic d'execució d'aquesta ampliació  
Junt amb l'escrit de presentació d'aquestes peticions, s'acompanyava la documentació següent:  
- Projecte tècnic per a l'execució de les esmentades instal·lacions, firmat per tècnic competent, acompanyat de la seua declaració responsable, de data 12 de març de 2012,  
- Còpia de la resolució d'autorització administrativa, aprovació de projecte d'execució i declaració, en concret, d'utilitat pública, de data 9 de març de 2011, atorgada per aquesta direcció general, per a l'ampliació de les instal·lacions de distribució de la subestació ST Benicull existent de 132/20 kV, amb l'expedient ATASCT/2010/188/46.  
  
- Còpia de la declaració d'impacte ambiental, de data 17 d'abril de 2007, formulada per la Secretaria Autonòmica de Territori i Medi Ambient, de la Conselleria de Territori i Medi Ambient (expedient 037/7676-BGB), per al projecte inicial i resolució en què es resol no sotmetre a avaluació d'impacte ambiental el projecte d'ampliació de la subestació 220/20 kV ST Benicull en el seu abast final. Aquesta resolució addicional a la declaració d'impacte ambiental favorable, va ser dictada per Resolució de la directora general de Gestió del Medi natural, el 25 de gener de 2010 (expedient 401/0504-LHE), amb motiu de sengles autoritzacions atorgades per aquesta direcció general, el 9 de març de 2011, per a l'ampliació de les instal·lacions, tant de la part de transport com de distribució, de la subestació ST Benicull.  
  
Posteriorment, amb data 15 de gener de 2014, Iberdrola Distribució Elèctrica, SA, Unipersonal, va presentar la separata de l'Ajuntament de Benicull de Xúquer, per a l'obtenció del condicionat tècnic.  
En data 9 de novembre de 2015, Iberdrola Distribució Elèctrica, SA, Unipersonal, presenta una modificació de la sol·licitud inicial, desistint de l'autorització administrativa de set posicions (cinc de línia i dos d'unió de barres) de les díhuit posicions sol·licitades inicialment el 16 de març de 2012, ja que aquestes ja compten amb la corresponent autorització d'explotació, de data 20 de febrer de 2014 (expedient ATRCCT/2012/3/46).  
Consten com antecedents les resolucions que s'indiquen a continuació:  
- Resolució de 25 de juny de 2007, de la Direcció General d'Energia, per la qual s'atorga a Iberdrola Distribució Elèctrica, SA, Unipersonal, autorització administrativa per a la nova subestació transformadora de 132/20 kV denominada ST Benicull, junt al Camí Vell d'Alzira, al terme municipal de Benicull de Xúquer, província de València. Expedient ATASCT/2006/45.  
- Resolució de 9 de març de 2011, de la Direcció General d'Energia, per la qual s'atorga a Red Eléctrica de España, SA, Unipersonal, autorització administrativa per a l'ampliació de la subestació transformadora existent de 132/20 kV denominada ST Benicull, a la tensió d'alimentació de 220/20 kV, ubicada al terme municipal de Benicull de Xúquer, en la part de xarxa de transport d'energia elèctrica, s'aprova el projecte tècnic d'execució i se'n declara, en concret, la utilitat pública. Expedient ATASCT/2009/637/46.  
- Resolució de 9 de març de 2011, de la Direcció General d'Energia, per la qual s'atorga a Iberdrola Distribució Elèctrica, SA, Unipersonal, autorització administrativa per a l'ampliació de la subestació transformadora existent de 132/20 kV, denominada ST Benicull, ubicada al terme municipal de Benicull de Xúquer, en la part corresponent a les instal·lacions elèctriques de distribució, s'aprova el projecte tècnic d'execució i se'n declara, en concret, la utilitat pública. Expedient número ATASCT/2010/188/46.  
- Resolució de 7 de febrer de 2014, del Servei Territorial d'Energia de València, per la qual s'atorga a Iberdrola Distribució Elèctrica, SA, Unipersonal, autorització administrativa per a l'ampliació de set cel·les de 20 kV per a distribució elèctrica a 20 kV en edifici existent de la subestació ST Benicull i s'aprova el projecte tècnic d'execució de l'ampliació esmentada. Expedient ATRCCT/2012/3/46.  
El procediment administratiu corresponent a la present sol·licitud ha sigut tramitat amb l'expedient de referència ATASCT/2012/51/46, incoat, a l'efecte, pel llavors Servei Territorial d'Energia de València.  
  
Les instal·lacions elèctriques de distribució per a les quals se sol·licita autorització d'ampliació, s'executaran en l'interior de la subestació transformadora ST Benicull, estant prevista la connexió d'aquelles fent frontera amb instal·lacions de la xarxa de transport, titularitat de Red Eléctrica de España, SA, Unipersonal, així com amb instal·lacions de distribució titularitat del propi sol·licitant.  
En data la present, Iberdrola Distribució Elèctrica, SA, Unipersonal, es troba inscrita en el Registre Administratiu de Distribuïdors amb el número de registre R1-001, registre accessible en el lloc web del Ministeri d'Indústria, Energia i Turisme:  
https://oficinavirtual.mityc.es/eee/indiceCalidad/distribuidores.aspx, inscripció per a la qual és necessari acreditar el compliment de les capacitats esmentades en els articles 37 i 121.3 del Reial Decret 1955/2000, d'1 de desembre.  
La sol·licitud d'autorització administrativa ha sigut objecte d'informació pública, als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica, que són competència de la Generalitat, durant el termini de 20 dies en:  
- el Diari Oficial de la Comunitat Valenciana, del 7 d'agost de 2012 (DOCV 6835).  
D'acord amb la documentació que hi ha en l'expedient, no han sigut presentades al·legacions.  
Conforme al procediment reglamentàriament establit, a fi que, en el termini de 20 dies presentaren la seua conformitat o oposició a l'autorització sol·licitada i emeteren, si escau, els oportuns condicionats tècnics al projecte tècnic de la instal·lació, se'n va remetre separata, referida a la corresponent part de la instal·lació, a les següents administracions, organismes i empreses de servei públic o d'interès general, els béns o drets de les quals a càrrec seu, puguen ser-hi afectats, amb el resultat que, en síntesi, es detalla:  
- Ajuntament de Benicull de Xúquer. Amb data 28 de gener de 2014, el llavors Servei Territorial d'Energia de València va sol·licitar informe sense que conste en l'expedient pronunciament per part de l'Ajuntament.  
Consta en l'expedient, còpia de la declaració d'impacte ambiental de data 17 d'abril de 2007, formulada per la Secretaria Autonòmica de Territori i Medi Ambient, de la Conselleria de Territori i Medi Ambient (expedient 037/6226-QZP), per al projecte inicial de la subestació transformadora de 132/20 kV, denominada ST Benicull, i Resolució de la directora general de Gestió del Medi Natural, del 25 de gener de 2010 (expedient 401/0360-OYF), en què es resol no sotmetre a Avaluació d'Impacte Ambiental el projecte d'ampliació de la subestació transformadora de 220/20 kV, denominada ST Benicull en el seu abast final. Per tant, les instal·lacions objecte del present procediment, i que queden definides en el punt primer de la part resolutiva del present acte administratiu, queden incloses i reconegudes en la declaració d'impacte ambiental de 17 d'abril de 2007, i en la Resolució de no sotmetiment a Avaluació d'Impacte Ambiental de data 25 de gener de 2010.  
  
D'altra banda, ha de considerar-se que les instal·lacions sol·licitades no generen incidències negatives en el Sistema, ja que el parc de transport de la subestació transformadora va ser inclòs en la «Planificació dels sectors d'electricitat i gas 2008-2016. Desenvolupament de les xarxes de transport. Maig 2008», publicat en el lloc d'internet del Ministeri d'Indústria, Energia i Turisme: http://www.minetur.gob.es/energia/planificacion/Planificacionelectricidadygas/desarrollo2008-2016/DocTransportes/planificacion2008\_2016.pdf, on es contempla la subestació denominada Benicull. Les instal·lacions objecte del present procediment corresponen a la part de distribució de la subestació planificada, sent-ne la motivació el suport a la distribució i demanda de grans consumidors, complint una funció en el Sistema de tipus «Connexió», per facilitar l'enllaç amb xarxa de transport dels consumidors.  
  
Consta en l'expedient informe favorable del llavors Servei Territorial d'Energia de València, òrgan encarregat de la instrucció de l'expedient ATASCT/2012/51/46, i proposta de resolució del Servei d'Energia i de la Subdirecció General d'Energia i Mines, adscrits a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, en estar la instal·lació elèctrica objecte seu radicada íntegrament en territori de la Comunitat Valenciana, i no estar enquadrada en les previstes en l'article 3.2.a de la Llei 54/1997, de 27 de novembre, del Sector Elèctric, que són competència de l'Administració General de l'Estat.  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 14 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i energia d'aquest departament la resolució del present procediment.  
  
D'acord amb l'article 38.1 de la Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constitueixen part de les xarxes de distribució.  
D'acord amb el que disposa l'article 40 de la Llei 54/1997, de 27 de novembre, del Sector Elèctric, els articles 37 i 131 del Reial Decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten, tot això sense perjuí del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui exercisquen l'activitat.  
  
D'acord amb l'article 40 de la Llei 54/1997, de 27 de novembre, i l'article 7.1.a del Decret 88/2005, de 29 d'abril, l'ampliació d'instal·lacions elèctriques integrades en la distribució requereixen autorització administrativa prèvia.  
D'acord amb l'article 7.1.b del Decret 88/2005, de 29 d'abril, el projecte d'execució d'estes instal·lacions precisa d'aprovació administrativa.  
D'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'impacte ambiental, modificat pel Decret 32/2006, de 10 de març, les instal·lacions objecte del present procediment estan subjectes a Avaluació d'Impacte Ambiental, si bé en tractar-se d'una ampliació, conforme a l'epígraf 9.9.k del annex II del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de projectes, les ampliacions només se subjecten a avaluació d'impacte ambiental quan, valorades per l'òrgan ambiental competent, tinguen efectes adversos significatius sobre el medi ambient.  
De conformitat amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és d'aplicació el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'article 4.1.U.9 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que aquesta no genere incidències negatives en el Sistema.  
D'acord amb el que estableix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret en Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries.  
En virtut de la Disposició transitòria Segona del Reial Decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues Instruccions Tècniques Complementàries, per a aquelles instal·lacions que requerisquen autorització administrativa l'avantprojecte de les quals haja sigut realitzat de conformitat amb el Reglament sobre condicions tècniques i garanties de seguretat en centrals elèctriques, subestacions i centres de transformació, aprovat per Reial Decret 3275/1982, de 12 de novembre, i disposicions que el despleguen i modifiquen, i haguera sigut presentat davant de l'Administració pública competent abans de la data de compliment obligatori indicada en la Disposició transitòria primera del mencionat Reial Decret, es concedeix un termini de dos anys, que es comptarà a partir de l'obtenció de l'autorització administrativa prèvia i autorització administrativa de construcció, per a la consecució de l'autorització d'explotació.  
En virtut de la Disposició transitòria Segona de la Llei 24/2013, de 26 de desembre, del Sector Elèctric, en relació als expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució d'acord amb la legislació anterior. Així mateix, els dits procediments continuaran sent tramitats fins a la seua resolució per l'Administració o organisme regulador que fóra competent d'acord amb la legislació anterior, a què correspondrà igualment la resolució dels recursos que, si és el cas, pogueren interposar-se.  
Les referències al Reial Decret Legislatiu 1/2008, d'11 de gener, s'entenen sense perjuí del que disposa la Llei 21/2013, de 9 de desembre, d'avaluació ambiental, en particular d'allò que s'hi ha previst en la disposició transitòria primera i la disposició final onze.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar autorització administrativa per a la modificació, per ampliació, de les instal·lacions elèctriques de distribució de la subestació transformadora de 220/20 kV, denominada ST Benicull, de titularitat d'Iberdrola Distribució Elèctrica, SA, Unipersonal, situada en el polígon 4, parcel·les 44 i 149, del terme municipal de Benicull de Xúquer, província de València, que s'indiquen a continuació:  
- Instal·lació d'un transformador de potència trifàsic en bany d'oli, denominat T-2, de 50 MVA, relació de transformació 220/20 kV, amb regulació de tensió en càrrega, per mitjà de preses disposades en el seu enrotllament primari (anteriorment de 40 MVA i relació de transformació 132/20 kV).  
- Instal·lació d'armari de control i proteccions per a la nova posició de transformació,  
- Instal·lació d'una reactància trifàsica en bany d'oli de 20 kV i 500 A 30 seg, per al secundari del transformador T-2,  
- Instal·lació de dues resistències de protecció de neutre, una per al transformador T-1 existent, i una altra per al transformador T-2,  
De conformitat amb el primer paràgraf de l'article 40.3 de Llei 54/1997, de 27 de novembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, autoritzacions, llicències i permisos, tant públiques com privades, que siguen necessàries obtindre per part d'Iberdrola Distribució Elèctrica, SA, Unipersonal, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
El titular de la present autorització seguirà subjecte a les condicions d'orde mediambiental establides en la declaració d'impacte ambiental de 17 d'abril de 2007, de la Secretària Autonòmica de Territori i Medi Ambient, de la Conselleria de Territori i Medi Ambient, segon va recollir la Resolució de 9 de març de 2011, de la llavors Direcció General d'Energia, així com a les mesures preventives i correctores propostes originàriament per a la subestació ST Benicull en el seu estudi d'impacte ambiental i la citada declaració d'impacte ambiental.  
  
El titular de la present autorització tindrà els drets, deures i obligacions arreplegats en el Títol VII de la Llei 24/2013, de 26 de desembre, del Sector Elèctric i el seu desplegament reglamentari. En tot cas, Iberdrola Distribució Elèctrica, SA, Unipersonal, haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució d'energia elèctrica.  
  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament, podran donar-ne lloc a la revocació.  
  
Segon  
Aprovar el projecte d'execució presentat redactat per tècnic titulat competent i acompanyat de declaració responsable de data de 12 de març de 2012, habilitant Iberdrola Distribució Elèctrica, SA, Unipersonal, a la construcció de la instal·lació descrita en el punt primer d'aquesta resolució i la que s'indica a continuació, i amb les condicions que s'indiquen més avant:  
- Instal·lació d'un sistema de 20 kV amb configuració de doble barra (DB) tipus interior amb aïllament SF6, amb un total d'onze (11) cel·les de 20 kV, corresponents a:  
· Cinc (5) cel·les de línia.  
· Dues (2) cel·les de partició.  
· Una (1) cel·la de bateria de condensadors.  
· Una (1) cel·la de transformador.  
· Una (1) cel·la d'enllaç de barres i mesura  
· Una (1) cel·la de transformador de serveis auxiliars.  
- Instal·lació d'una bateria de condensadors d'intempèrie de 20 kV i 10.800 kvar.  
El pressupost total del projecte de la instal·lació objecte de la present autorització és d'un milió sis-cents vuitanta-dos mil dos-cents catorze euros amb quaranta-dos cèntims d'euro (1.682.214,42 ?).  
Amb aquesta aprovació, la subestació quedarà formada pels elements següents:  
- Dos (2) transformadors de potència trifàsics en bany d'oli, denominats T-1 i T-2, de 50 MVA cada un, relació de transformació 220/20 kV, amb regulació de tensió en càrrega, per mitjà de preses disposades en el seu enrotllament primari,  
- Dues (2) reactàncies trifàsiques en bany d'oli de 20 kV i 500 A 30 seg, per al secundari dels transformadors T-1 i T-2,  
- Dues (2) resistències de protecció de neutre, una per al transformador T-1 i una altra per al transformador T-2,  
- Sistema de 20 kV amb configuració de doble barra (DB) tipus interior amb aïllament SF6, amb un total de trenta-tres (33) cel·les de 20 kV, corresponents a:  
· Vint (20) cel·les de línia.  
· Tres (3) cel·les de transformador, una (1) d'elles de reserva, sense equipar (sense interruptor).  
· Dues (2) cel·les de transformador de serveis auxiliars  
· Dues (2) cel·les d'unió de barres  
· Dues (2) cel·les de partició de barres  
· Dues (2) cel·les d'enllaç de barres i mesura  
· Dues (2) cel·les de bateria de condensadors  
- Dos transformadors trifàsics d'intempèrie de 250 kV amb relació de transformació 20/0,420-0,242 kV.   
- Dues bateries de condensadors d'intempèrie de 20 kV, una de 7.200 kvar i una altra de 10.800 kvar.  
L'aprovació es realitza d'acord amb les condicions següents:  
  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interès general afectats per la present instal·lació i que han sigut acceptats pel seu titular. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta Direcció General la corresponent aprovació.  
2. La instal·lació a executar complirà allò que s'ha establit en Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues Instruccions Tècniques Complementàries, tenint en compte el que estableix la Disposició transitòria Primera i Segona del Reial Decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues Instruccions Tècniques Complementàries ITC-RAT 01 a 23.  
3. El termini d'execució de la instal·lació serà de sis (6) mesos des de l'endemà de la notificació. No obstant això, amb anterioritat a la finalització, podrà sol·licitar-se'n una ampliació concreta per mitjà de sol·licitud motivada davant d'aquest òrgan directiu, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat.  
4. Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de projectes, Iberdrola Distribució Elèctrica, SA, Unipersonal, comunicarà al Servei Territorial d'Indústria i Energia de València el començament de les obres, el qual al seu torn ho comunicarà a l'òrgan ambiental en nom d'aquesta direcció general com a òrgan substantiu.  
5. Així mateix, el titular de la present resolució vindrà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a aquesta direcció general com al Servei Territorial d'Indústria i Energia de València.  
  
6. El titular de la present resolució vindrà obligat a complir els deures i obligacions derivats de la legislació de prevenció de riscos laborals vigent durant la construcció.  
7. Sense perjuí d'allò previst en l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia, podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
8. Finalitzades les obres de construcció de la instal·lació, Iberdrola Distribució Elèctrica, SA, Unipersonal, en el termini màxim de 10 dies hàbils ho comunicarà al Servei Territorial d'Indústria i Energia de València, als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb la comunicació esmentada s'acompanyarà un certificat de direcció i final d'obra, subscrit per persona facultativa competent, que acreditarà que és conforme als reglaments tècnics en la matèria, d'acord amb el que s'estableix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan el mencionat certificat de direcció i final d'obra no vinga visat pel corresponent col·legi professional, s'acompanyarà de l'oportuna declaració responsable conforme allò que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV núm. 6389 de data 3 de novembre de 2010.  
9. Una vegada atorgada l'autorització d'explotació de la instal·lació interessada en el present procediment, en el termini màxim de 10 dies, el Servei Territorial d'Indústria i Energia de València ho comunicarà a aquesta direcció general, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'aquesta direcció general com a òrgan substantiu.  
10. Aquesta direcció general, previ tràmit de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades en aquella.  
Tercer  
Ordenar:  
- la publicació de la present resolució en el Diari Oficial de la Comunitat Valenciana.  
- la notificació de la present resolució a Iberdrola Distribució Elèctrica, SA, Unipersonal, a totes les administracions o organismes públics i empreses de serveis públics o serveis d'interès general que han intervingut, o pogut intervindre, en el procediment d'autorització, les quals han emès, o van haver d'emetre, condicionat tècnic al projecte d'execució.  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
S'informa que la mencionada publicació es realitzarà, a més, als efectes de notificació de la present resolució als interessats en aquella que siguen desconeguts, s'ignore el lloc o domicili de la notificació d'aquests o el mitjà que permeta tindre'n constància de la recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra la present resolució, que no posa fi a la via administrativa, podrà interposar-se un recurs d'alçada davant la Secretaria Autonòmica d'Economia Sostenible, Sectors Productius, Comerç i Treball d'aquesta Conselleria en el termini d'un mes, comptat des de l'endemà de la notificació, d'acord amb el que estableix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 16 de novembre de 2015.- La directora general d'Indústria i Energia: Júlia Company Sanus.